bse
కార్పొరేట్‌ ఫలితాలు, ఫెడ్‌రిజర్వు సంకేతాలే కీలకం
ముంబై, నవంబరు 14: గురునానక్‌ జయంతికావడంతో మార్కెట్లకు సెలవు ప్రకటించారు. వారం చివరిలో బెంచ్‌మార్క్‌ సూచీలు ముందురోజు అంటేశుక్రవారం 3శాతం దిగ జారాయి. అమెరికా బాండ్ల రాబడులు, అంతర్జాతీయ మార్కెట్ల ధోరణులు, అమెరికా అధ్యక్ష అభ్యర్ధి డొనాల్డ్‌ట్రంప్‌ విధివిధానాలు వంటి వాటితోపాటు ద్రవ్యోల్బణం పెరుగుతుందన్న అంచనాలు మార్కె ట్లను క్షీణింపచేశాయి. ఇక నోట్ల చెలామణి రద్దు కూడా ప్రభుత్వనిర్ణయం కొంత మార్కెట్లను షాక్‌కు గురిచేసింది. ఎఫ్‌ఎంసిజి రంగం, వినియోగరంగ ఉత్పత్తులు ఎక్కువ వత్తిడికి లోనయ్యాయి. మొత్తం మూడులక్షలకోట్ల ఇన్వెస్టర్ల సంపద ఆవిరి అయింది. ఒక్క శుక్రవారం రోజే ఈభారీ నష్టం జరిగింది. సెన్సెక్స్‌, నిఫ్టీ రెండూ కూడా రెండుశాతం చొప్పున నష్టపోయా యి. మార్కెట్లు ముగిసిన తర్వాత విదేశీ ప్రత్యక్షపెట్టుబడులు భార త్‌కు 77.5శాతం పెరిగాయని సెప్టంబరులో 5.15 బిలియన ్‌డాల ర్లు అందినట్లు ప్రభుత్వం ప్రకటించింది. పారిశ్రామిక ఉత్పత్తి పరంగా 0.7శాతం సెప్టెంబరులో పెరిగింది. కేపిటల్‌గూడ్స్‌, మరింత దిగ జారితే వినియోగరంగ ఉత్పత్తుల విభాగం 0.1శాతం పెరిగింది. గెయిల్‌ఇండియా, బలరాంపూర్‌ చిన్నిమిల్స్‌, హెచ్‌పిసిఎల్‌, శ్రీరేణుక షుగర్స్‌, టాటాగ్లోబల్‌ బేవరేజెస్‌ వంటివి రెండో త్రైమాసిక ఫలితాలను వెల్లడించనున్నాయి.
ఇక అంతర్జాతీయ మార్కెట్లపరంగాచూస్తే అమెరికా డాలర్‌ తొమ్మిదినెలల గరిష్టస్థాయికి చేరాయి. దేశీయంగా ద్రవ్యోల్బణం పెరుగుతుందని, బడ్జెట్‌లోటు పెరిగి ట్రెజరీ రాబడులపై ఎక్కువ ప్రభావం చూపుతుందని అంచనా. జపాన్‌ బయటిప్రాంతషేర్లు 1.1శాతం దిగజారాయి. జూలై మధ్యస్తంనాటి దిగువకు వెళ్లాయి. జపాన్‌నిక్కీ మాత్రం 1.5శాతం పెరిగింది. యెన్‌ రాబడులో క్షీణించడమే ఇందుకు కీలకమని నిపుణుల అంచనా. మార్కెట్లు ఈ వారం కేవలం నాలుగురోజులే ట్రేడింగ్‌ ఉంటుందని అంచనా. ప్రపంచ ఆర్థిక గణాంకాలు, త్రైమాసిక ఫలితాల్లో చివరివిడత కంపెనీలు, విదేశీ సంస్థాగత ఇన్వెస్టర్ల పెట్టుబడులు వంటివి కీలకం అవుతాయి. గురునానక్‌ జయంతి కావడంతో సోమవారం శెలవులో ఉన్న మార్కెట్లలో చివరి విడత కార్పొరేట్‌ ఫలితాలు, అమెరికా అధ్యక్ష అభ్యర్ధి డొనాల్డ్‌ట్రంప్‌ ఆర్థిక విధానాలు, ఫెడ్‌ రిజర్వు వడ్డీరేట్ల పెంపు సంకేతాలు వంటివి కీలకం అవుతాయి. వీటితోపాటే ముడిచమురు ధరలు, డాలర్‌తో రూపాయి మారకం విలువలు కూడా కొంత ప్రభావితం చేస్తాయని నిపుణుల అంచనా.